Diari Oficial de la Generalitat Valenciana


Sumari del DOGV 7878, del 21-09-2016 (2016/7251)

ORDE 17/2016, de 14 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social, INTEGREM.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/09/14/17/dof/vci/html**

### Dades del document

Número de DOGV
:   7878

Data del DOGV
:   21-09-2016

Secció del DOGV
:   I. DISPOSICIONS GENERALS

Número del document
:   2016/7251


Data del document
:   14-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * legislació

ORDE 17/2016, de 14 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social, INTEGREM. [2016/7251]  
Preàmbul  
  
Capítol I. Àmbit objectiu i subjectiu  
Article 1. Objecte  
Article 2. Entitats beneficiàries  
Article 3. Obligacions de les entitats beneficiàries  
  
Capítol II. Itineraris  
Article 4. Descripció  
Article 5. Objectius  
Article 6. Desenvolupament  
Article 7. Termini d'execució  
  
Capítol III. Subvencions  
Article 8. Conceptes subvencionables  
Article 9. Càlcul  
Article 10. Finançament  
Article 11. Bestretes  
  
Capítol IV. Procediment  
Article 12. Presentació de sol·licituds i documentació a aportar  
Article 13.. Instrucció del procediment  
Article 14. Comissió de Valoració  
Article 15. Valoració de les sol·licituds  
Article 16. Resolució del procediment i recursos  
Article 17. Resolució d'incidències  
  
Capítol V. Desenvolupament de l'actuació  
Article 18. Subcontractació  
Article 19. Contractació del personal per a la realització d'accions per part de l'entitat beneficiària  
Article 20. Selecció de participants  
Article 21. Inici dels itineraris  
Article 22. Seguiment dels itineraris  
Article 23. Certificació  
Article 24. Valoració dels serveis rebuts  
Article 25. Finalització de les accions  
  
Capítol VI. Justificació i control de l'actuació  
Article 26. Costos subvencionables per a les entitats beneficiàries  
Article 27. Justificació per mitjà d'informe d'auditoria  
Article 28. Rendiments financers  
Article 29. Compatibilitat amb altres subvencions  
Article 30. Causes específiques de minoració i reintegrament  
Article 31. Mesures de control  
  
Capítol VII. Règim sancionador  
Article 32. Procediment sancionador  
  
Disposició addicional  
Primera. Compatibilitat amb el mercat comú  
Segona. Repercussió pressupostària  
  
Disposicions finals  
Primera. Normativa d'aplicació  
Segona. Facultats d'execució i desplegament  
Tercera. Entrada en vigor  
  
  
  
PREÀMBUL  
  
La Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), en l'article 1.1.d atribueix a aquest organisme, entre altres competències: «(...) qualsevol altra que li corresponga en matèria d'intermediació i orientació laboral, ocupació, economia social, formació i inserció laboral i, en especial, la promoció de l'autoocupació i l'economia social en els anomenats jaciments d'ocupació, potenciant la formació ocupacional i la interrelació i desenvolupament dels subsistemes de formació professional i la creació de nous serveis d'orientació i assessorament de caràcter integral, en les oficines de servei al ciutadà i a l'empresa, de la manera més efectiva i coordinada, establint línies de suport especial per a col·lectius com la dona desempleada i d'altres més discriminats».  
La recent conjuntura econòmica ha suposat, per a diversos col·lectius d'entre els més vulnerables de la nostra societat, un deteriorament de les seues condicions sociolaborals, per la qual cosa es fa necessària la intervenció activa de les administracions públiques per a preservar els seus drets i dotar-los de ferramentes que, en el terreny de l'ocupació i la formació, faciliten la seua reincorporació a la societat en condicions d'igualtat.  
El SERVEF, com a agent dinamitzador de les polítiques actives d'ocupació que la Generalitat desenvolupa a la Comunitat Valenciana, té l'obligació de posar en marxa iniciatives que limiten els efectes de les desigualtats en l'àmbit de les seues competències.   
La present norma, conseqüentment, té com a objecte la realització d'itineraris integrals d'inserció laboral dirigits a persones en situació o risc d'exclusió social i compta amb la participació d'entitats de l'àmbit social amb experiència en l'atenció a aquests col·lectius, la qual cosa assegura una atenció personalitzada i ajustada a les necessitats de les persones participants. Integrem pretén actuar sobre les carències que, en l'àmbit de l'ocupació, dificulten el seu accés al mercat laboral i inclou recursos d'orientació, formació i pràctiques específicament dissenyats per a afavorir l'ocupabilitat d'aquests col·lectius, i s'ha desenvolupat de conformitat amb el que estableix la Llei 38/2003, de 17 de novembre, General de Subvencions, i les seues normes de desplegament.  
  
En la tramitació de la present ordre s'han observat tots els tràmits exigits per la normativa vigent, s'ha comptat amb els informes preceptius i s'ha consultat el contingut del text amb els principals agents socials i entitats representatives.  
En virtut d'això, fent ús de les competències establides en l'article 49.1.3a de l'Estatut'd?Autonomia de la Comunitat Valenciana i de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i conforme amb el Consell Jurídic Consultiu de la Comunitat Valenciana  
  
  
  
ORDENE  
  
CAPÍTOL I  
Àmbit objectiu i subjectiu  
  
Article 1. Objecte  
1. La present ordre té per objecte establir les bases reguladores de les subvencions destinades a la realització, a la Comunitat Valenciana, d'itineraris personalitzats d'inserció dirigits a persones inscrites com a desempleades en els centres Servef d'ocupació integrants de col·lectius en risc d'exclusió social, d'ara en avant persones participants.  
  
2. Als efectes d'aquesta ordre, es consideraran col·lectius en risc d'exclusió social els següents:  
a) Menors d'edat de més de 16 anys, en situació administrativa de guarda o tutela declarada per la Generalitat, o jóvens majors de 16 anys i menors de 30 procedents d'institucions de protecció de menors.  
  
b) Interns/es de centres penitenciaris la situació penitenciària dels quals els permeta accedir a una ocupació, així com persones en llibertat condicional i expenades.  
c) Persones amb diversitat funcional que tinguen reconeguda una discapacitat física, mental, intel·lectual o sensorial igual o superior al 33 %, pensionistes de la Seguretat Social que tinguen reconeguda una pensió d'incapacitat permanent total, absoluta o gran invalidesa i pensionistes de classes passives que tinguen reconeguda una pensió de jubilació o retir per incapacitat permanent per al servei, o inutilitat. Així mateix, persones amb malaltia mental crònica acreditada, segons s'establisca en la corresponent convocatòria.  
d) Persones que, amb un informe previ dels serveis socials generals o especialitzats, o d'entitats socials inscrites en el Registre General dels Titulars d'Activitats d'Acció Social, es troben en qualsevol altra situació d'exclusió social o conduent a aquesta.   
e) Persones que tinguen reconeguda la condició de refugiat i persones sol·licitants o beneficiàries de protecció internacional, de l'estatut d'apàtrida o de protecció temporal.  
f) Dones víctimes de violència de gènere, que s'acreditarà amb l'ordre de protecció judicial a favor de la víctima. A falta d'aquesta, i fins que es dicte, també podrà acreditar-se mitjançant un informe emés per la Conselleria competent en matèria de prevenció de la violència de gènere, serveis socials o del Ministeri Fiscal, que indiquen que la interessada és víctima de violència de gènere.  
g) Qualsevol altra que en virtut de l'ordenament jurídic comporte la consideració de persona en risc d'exclusió social.  
  
Article 2. Entitats beneficiàries  
1. Podran ser beneficiàries de les ajudes recollides en aquesta ordre el següent tipus d'entitats:  
a) Entitats de dret públic del sector públic de la Generalitat, amb experiència acreditada en l'atenció a algun dels col·lectius relacionats en l'article anterior.  
b) Entitats públiques amb experiència acreditada en l'atenció de discapacitats severes.  
c) Entitats sense ànim de lucre amb experiència en atenció a persones pertanyents a col·lectius en risc d'exclusió social.  
2. Totes han de reunir els requisits següents:  
a) Tindre implantació física a la província de la Comunitat Valenciana on sol·liciten actuar. S'acreditarà mitjançant un projecte-memòria de les accions que es vagen a realitzar en el qual s'indique, entre altres elements que es determinaran en la corresponent convocatòria, les instal·lacions amb què l'entitat compte en l'àmbit de la província de la Comunitat Valenciana on pretenga actuar. La corresponent convocatòria podrà establir les característiques mínimes dels locals on s'han de realitzar les accions del bloc 1, arreplegat en l'article 5 de la present ordre.  
  
b) Tindre, entre les seues funcions o finalitats, l'atenció preferent a algun dels col·lectius que figuren en l'article 1 de la present orde. S'acreditarà mitjançant una còpia compulsada dels documents o escriptures referents a la constitució i estatuts vigents de l'entitat, inscrites en el registre corresponent, i on s'arreplegue l'atenció preferent a algun dels col·lectius de l'esmentat article 1, de tal manera que quede acreditat el caràcter prevalent que la dita finalitat representa sobre l'activitat general de l'entitat.  
c) Experiència prèvia en la realització d'accions d'orientació laboral per a aquests col·lectius. S'acreditarà mitjançant la resolució de concessió de subvencions o document equivalent de l'organisme o entitat concedent en què quede constància de les actuacions realitzades.  
  
d) Estar acreditat o inscrit en un registre com a entitat col·laboradora en matèria de formació, d'acord amb el que disposa l'article 15 de la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral (d'ara en avant LSFP). Es verificarà mitjançant documentació justificativa de l'acreditació o inscripció com a entitat col·laboradora en matèria de formació, o declaració responsable sobre el compliment dels requisits exigits en l'article 15 de la LSFP.  
3. No podran obtindre la consideració de beneficiàries les entitats incurses en alguna de les circumstàncies establides en els apartats 2) i 3) de l'article 13, de la Llei 38/2003, de 17 de novembre, General de Subvencions (d'ara en avant LGS).  
  
Article 3. Obligacions de les entitats beneficiàries  
1. A més de les establides en els articles 13 i 14 de la LGS i la resta de normativa d'aplicació, són obligacions de les entitats beneficiàries, les següents:  
a) Portar un compte separat de la subvenció concedida, i obrir els subcomptes necessaris d'ingressos i despeses de cada acció subvencionada i assignant en els subcomptes de despeses, si és el cas, la part corresponent de despeses comunes imputada a l'acció subvencionada. En cas d'entitats subjectes a comptabilitat pública, aquesta obligació s'adequarà als sistemes de comptabilització corresponent.  
b) Comprovar que els destinataris finals compleixen els requisits d'accés a les accions previstes en els itineraris establits en la present ordre.  
c) No percebre cap quantitat per part dels destinataris finals de les ajudes.  
d) Publicitar amb caràcter general i informar les persones participants, durant la realització dels itineraris d'inserció, de l'entitat i dels fons que financen les actuacions.  
e) Als efectes del contingut de la lletra «d», les entitats estaran subjectes a l'obligació de donar publicitat a l'activitat, i hauran d'incorporar, a més dels de la Generalitat, l'emblema i la referència als fons que financen l'actuació en el material, la cartelleria, els fullets, la pàgina web i en qualsevol altre mitjà de difusió que s'utilitze. Aquests elements identificatius es faran constar en la corresponent convocatòria.  
f) Mecanitzar, en l'aplicació informàtica que el SERVEF posarà a disposició de les entitats, els serveis del bloc 1 del corresponent itinerari prestats a les persones participants en un termini no superior als 15 dies des de la data de realització. Atés que aquests serveis s'hauran realitzat amb metodologia pròpia, l'entitat haurà de proposar la convergència amb el catàleg d'accions d'orientació del SERVEF i introduir els codis d'aquelles que més s'adeqüen al contingut d'aquestes.  
  
g) Mecanitzar, a través de l'aplicació informàtica eSIDEC, les accions del bloc 2 del corresponent itinerari, prestades a les persones participants a l'efecte de seguiment, control i justificació de la formació i emissió dels corresponents diplomes d'aprofitament.  
h) Començar l'execució de les accions en el termini assenyalat en la corresponent convocatòria o, si és el cas, comunicar la renúncia a la subvenció en el mateix termini. L'inici d'accions o la comunicació de renúncia fora de termini es consideraran incompliments als efectes de l'article 30 de la present ordre.  
i) Elaborar un expedient individual per a cada una de les persones ateses, que arreplegarà totes les accions en què participe. El contingut del dit expedient podrà ser determinat en la corresponent convocatòria.  
  
j) Observar la paritat de gènere entre els participants en els itineraris, dins de les característiques dels col·lectius a atendre.  
2. L'entitat beneficiària quedarà obligada legalment a respondre de la correcta aplicació i justificació de la subvenció concedida, d'acord amb el que estableix l'article 14 de la LGS, amb independència que el compte justificatiu haja sigut realitzat mitjançant un informe d'auditor. El SERVEF, o qualsevol òrgan de control legalment habilitat, podrà establir les actuacions pertinents per a esmenar o sancionar qualsevol situació que puga infringir el que estableix la present ordre o les normes de preceptiva aplicació, d'acord amb el que estableix l'article 113 i següents de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i l'article 44 i següents de la LGS.  
  
  
CAPÍTOL II  
Itineraris  
  
Article 4. Descripció  
1. Les entitats desenvoluparan els itineraris d'inserció amb metodologia pròpia. El SERVEF podrà supervisar el contingut i la metodologia utilitzats per les entitats a fi que s'adeqüen als objectius perseguits.  
  
2. Totes les entitats, atenent els criteris d'execució establits en l'article 9.1 de la present ordre i conforme al contingut dels blocs arreplegats en l'article 5, hauran de realitzar els dos itineraris següents:  
a) Itinerari bàsic: dirigit a persones que ja disposen d'una professionalització però presenten dificultats en la seua inserció. Aquest itinerari estarà integrat exclusivament per accions del bloc 1.  
b) Itinerari amb formació i ocupació: dirigit a persones que requerisquen suport tècnic especialitzat per a la consecució d'una ocupació. Aquest itinerari estarà integrat pels blocs 1, 2 i 3.  
  
Article 5. Objectius  
1. Els blocs que conformen els diferents itineraris es duran a terme d'acord amb el que estableix la corresponent convocatòria i tindran els següents objectius:  
  
Bloc 1. Accions d'orientació:  
L'objectiu d'aquest bloc és proporcionar, per mitjà d'una atenció individualitzada o grupal, les ferramentes i les habilitats necessàries per a facilitar la inserció laboral de la persona participant, incloent-hi sempre, dins de l'atenció grupal, formació en competències clau i transversals en els termes arreplegats en la corresponent convocatòria.  
  
  
Bloc 2. Formació  
L'objectiu d'aquest bloc és que les persones participants adquirisquen formació. Es valorarà que aquesta siga certificable, i en aquest cas estarà regulada per la normativa corresponent sobre l'especialitat formativa, o que estiga orientada, en un futur, a l'accés a un certificat de professionalitat.  
En la corresponent convocatòria es podrà establir la possibilitat de derivar alumnat a accions formatives impartides per altres entitats beneficiàries del programa.  
  
Bloc 3. Experiència en entorns laborals (EEL)  
L'objectiu general d'aquest bloc és que les persones participants complementen la formació específica del bloc 2 rebuda amb anterioritat.  
  
  
2. Les EEL tenen com a finalitats específiques:  
a) Facilitar la inserció laboral de les persones participants en els itineraris, mitjançant l'experiència en entorns laborals que reproduïsquen les condicions habituals de l'entorn empresarial.  
b) Complementar l'adquisició per les persones participants de la competència professional aconseguida mitjançant la realització d'un conjunt d'activitats de formació identificades entre les activitats productives del centre de treball.  
c) Adquirir el coneixement de l'organització productiva corresponent al perfil professional i del sistema de relacions sociolaborals del centre de treball, a fi de facilitar la seua futura inserció professional.  
  
Article 6. Desenvolupament  
El desenvolupament de cada un dels itineraris i dels seus blocs corresponents es durà a terme d'acord amb l'establit en la convocatòria. En tot cas, es tindran en compte els punts següents:  
a) Les diferents accions que integren un itinerari s'establiran de comú acord entre la persona participant, per la seua disponibilitat a participar en l'itinerari, i l'entitat beneficiària, després de valorar el perfil d'aquesta i les possibilitats que brinda el programa.  
b) Ambdós parts hauran de subscriure un document que sustente el compromís de participació.  
c) Les persones participants hauran de ser informades amb antelació suficient del lloc, la data i l'hora de realització de les accions en què hagen de participar.  
  
Article 7. Termini d'execució  
Els itineraris hauran de realitzar-se en els terminis que, si és el cas, s'assenyalen en la corresponent convocatòria i, en tot cas, en el termini màxim d'un any a comptar de la data de notificació de la resolució de concessió de la subvenció. La seua execució es podrà estendre, en conseqüència, a l'exercici següent al de la dita resolució, d'acord amb el que estableix l'article 28 del Decret 194/2013, de 20 de desembre, del Consell, pel qual s'aprova el Reglament d'organització i règim jurídic del Servei Valencià d'Ocupació i Formació.  
  
CAPÍTOL III  
Subvencions  
  
Article 8. Conceptes subvencionables  
Se subvencionaran els conceptes que figuren a continuació:  
1. Relatius a tot l'itinerari:  
a) Despeses directes:  
1.a.1. Beques. Les persones participants rebran de l'entitat beneficiària, com a quantitat reintegrable pel SERVEF, una beca compensatòria per la realització de l'itinerari. La seua quantia estarà determinada pels dies que la persona participant haja assistit a les accions dels blocs 1, 2 i 3. La convocatòria determinarà la quantia per assistència i el límit màxim a rebre en cada bloc. Cada entitat s'encarregarà d'abonar la beca per assistència a les persones que participen en les seues accions, fins i tot en el cas de l'alumnat que, procedent d'altres entitats beneficiàries, haja sigut derivat a les seues accions formatives com a conseqüència del que preveu l'article 5 de la present ordre.  
1.a.2. Informe d'auditor. El SERVEF subvencionarà fins a un 2 % addicional de la quantitat total concedida a l'entitat, fins al límit que es fixe en la convocatòria, per a la justificació de la subvenció mitjançant obligatori informe d'auditor en els termes establits en l'article 27 de la present ordre.  
1.a.3. Pòlissa d'assegurança d'accidents. El Servef subvencionarà el cost de subscripció de la pòlissa a què fa menció l'article 21.2 de la present ordre, fins al límit que per persona participant s'establisca en la convocatòria.  
  
2. Relatius al bloc 1  
a) Despeses directes:  
Se subvencionaran els costos salarials de les hores dedicades pel personal tècnic habilitat a la realització d'accions que integren aquest bloc. Per al càlcul del valor hora, les entitats consideraran els costos salarials íntegres, segons el que disposa l'article 26.1.1 de la present ordre, dividits per les hores mensuals de què consta la jornada de treball. En cap cas se subvencionarà un cost hora superior a l'establit en la convocatòria d'ajudes, que serà l'utilitzat per al càlcul de la subvenció a concedir per aquest concepte.  
A més, per cada quatre hores acreditades que el tècnic habilitat haja dedicat a la realització d'accions d'aquest bloc, el SERVEF subvencionarà una hora addicional en concepte de «tasques organitzatives». La suma de les hores acreditades i de les hores addicionals no podrà superar mensualment el total d'hores de la jornada.  
b) Despeses indirectes:  
Un 10 % de les despeses salarials degudament justificades a les quals fa referència el punt 2.1 d'aquest article, sense necessitat de justificació, amb base al que estableix l'article 83.3 del Reglament de la LGS, i com a compensació a les despeses indirectes en què haja hagut d'incórrer l'entitat beneficiària per la realització de les accions del bloc 1 i 3. L'article 26.1.1.b) de la present ordre detalla els tipus de despeses que les entitats imputaran en els seus preceptius subcomptes comptables de despeses, obligació arreplegada en l'article 3,1.a) de la present ordre.  
  
  
3. Relatius al bloc 2  
a) El SERVEF subvencionarà fins al valor màxim del preu/hora que es determine en la corresponent convocatòria d'ajudes i fins al límit d'hores que es fixe en aquesta.  
3.a.1. Despeses directes  
Costos directament vinculats al desenvolupament de les accions formatives, segons s'arrepleguen en l'article 26, apartat 1.2.1, de la present ordre.  
3.a.2. Despeses indirectes  
Costos generals o indirectament vinculats al desenvolupament de les accions formatives, segons s'arreplega en l'article 26, apartat 1.2.2, de la present ordre. No podran superar el 10 % de les despeses directes justificades de l'acció formativa.  
  
4. Relatius al bloc 3  
Queden compresos en les accions d'orientació de l'itinerari.  
  
Article 9. Càlcul  
1. Per al càlcul de l'import de la subvenció màxima a concedir a una entitat es tindrà en compte:  
a) Que un 30 % de les persones a atendre realitzaran l'itinerari bàsic, compost només per accions del bloc 1.  
b) Que un 70 % de les persones a atendre realitzaran l'itinerari amb formació i ocupació, compost per accions de la totalitat dels blocs.  
  
c) Les entitats, si així ho creuen necessari, i després d'avaluar el perfil de les persones participants, podran variar els percentatges d'execució dels blocs anteriors, però, respectant, en tot cas, que el nombre de persones que realitzaran itineraris amb formació i ocupació mai podrà ser inferior al 50 % del total.  
d) Si, com a conseqüència de la dita variació de percentatges, el cost dels itineraris justificats és inferior al pres com a referència per al càlcul de la subvenció, es procedirà a la seua minoració per la diferència entre l'import concedit i el justificat. No serà procedent un increment de la subvenció concedida si el cost dels itineraris és major.  
  
e) Que els grups per a impartició d'accions grupals del bloc 1 estaran integrats per deu participants. No es podran realitzar accions grupals amb menys de cinc participants.  
2. L'import de la subvenció es calcularà de la manera següent:  
a) Bloc 1:  
2.a.1. Es calcularan les hores màximes d'orientació que ha de realitzar l'entitat per a l'atenció directa als participants, segons allò que s'ha indicat en la corresponent convocatòria, a les quals s'afegirà un 25 % d'hores en concepte de tasques organitzatives i preparació.  
2.a.2. El resultat anterior es multiplicarà pel valor màxim del cost/hora que indique la corresponent convocatòria.  
2.a.3. A la quantia anterior se l'afegirà un import corresponent al 10 % en concepte de costos indirectes.  
b) Bloc 2:  
Es multiplicarà el valor del mòdul establit en el Reial Decret sobre el corresponent certificat de professionalitat pel nombre d'hores i alumnes i, en el cas de formació no certificable, el valor determinat en la convocatòria pel nombre d'hores i alumnes.  
c) Beques als alumnes:  
2.c.1. Es calcularà el nombre màxim de dies que se subvencionaran en concepte d'assistència a l'itinerari per participant, segons establisca la corresponent convocatòria.  
2.c.2. Es multiplicarà pel nombre de participants  
2.c.3. El resultat es multiplicarà pel valor/dia que establisca la corresponent convocatòria.  
d) Informe d'auditor: un 2 % del de la suma dels punts a, b i c del present article, amb el límit que establisca la corresponent convocatòria.  
  
e) Pòlissa d'assegurança d'accidents. Es multiplicarà l'import límit establit en la convocatòria pel nombre de participants.  
f) La subvenció màxima a percebre serà la suma de tots els conceptes precedents  
3. El SERVEF posarà a disposició de les entitats interessades la ferramenta informàtica que permeta calcular la subvenció màxima a percebre en funció del nombre de persones a atendre.  
  
Article 10. Finançament  
En la corresponent convocatòria es determinarà l'import global de les ajudes, l'origen dels fons que les finançaran i els criteris per a la seua distribució territorial que tindrà caràcter estimatiu. La Direcció General del SERVEF, mitjançant una resolució que serà publicada en el DOCV, podrà, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes, segons el que estableix l'article 58.5 del Reglament de la LGS, aprovat pel Reial Decret 887/2006, de 21 de juliol. Podrà també variar, a proposta de la Comissió de Valoració i sense necessitat d'una nova convocatòria, la reassignació del crèdit sobrant i la distribució de percentatges indicats en l'article 15 de la present ordre, segons el que estableix l'article 58.4 del mencionat Reglament de la LGS.  
  
Article 11. Bestretes  
1. Podrà anticipar-se a l'entitat beneficiària un percentatge de l'ajuda concedida, dins dels límits assenyalats per la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, prèvia constitució -en la forma legalment prevista- de les corresponents garanties a favor de la Generalitat. Estaran exempts de l'obligació de presentar garantia els beneficiaris de les ajudes en els casos legalment previstos. A aquest fi, les entitats beneficiàries hauran de disposar d'un compte bancari específic, aportat en el preceptiu document que acompanyarà la sol·licitud, a la qual el SERVEF transferirà l'import de la bestreta.  
En tot cas, en la corresponent convocatòria es determinarà el percentatge de bestreta aplicable.  
2. Les bestretes podran sol·licitar-se, per part de l'entitat beneficiària, quan s'hagen iniciat els itineraris d'inserció i, en tot cas, abans de la seua finalització. La corresponent convocatòria podrà fixar una data límit per a la sol·licitud de bestretes.  
  
  
CAPÍTOL IV  
Procediment  
  
Article 12. Presentació de sol·licituds i documentació a aportar  
La forma i el termini de presentació de sol·licituds i els documents i informacions a aportar s'arreplegaran en la corresponent convocatòria, de conformitat amb el que disposa la normativa vigent en matèria de procediment administratiu comú de les administracions públiques.  
  
  
Article 13. Instrucció del procediment  
1. El procediment de concessió de les subvencions a què es refereix la present ordre es tramitarà en règim de concurrència competitiva, en els termes establits en el títol I de la LGS.  
2. Correspondrà la instrucció del procediment a les direccions territorials del SERVEF, que realitzaran totes les actuacions que estimen necessàries per a la determinació, comprovació de dades i avaluació de les sol·licituds en virtut de les quals els directors territorials hagen de formular la proposta de resolució.  
  
Article 14. Comissió de Valoració  
1. En cada direcció territorial del Servef es constituirà un òrgan col·legiat a l'efecte de valorar les sol·licituds i la documentació presentades i realitzar la proposta de concessió.  
2. El dit òrgan col·legiat estarà integrat, en cada direcció territorial del Servef, per la persona que ostente la direcció de servei amb competència en gestió administrativa, i dos vocals designats per la persona titular de la direcció territorial del Servef; un adscrit al mencionat servei amb competència en gestió administrativa i un altre adscrit al Servei amb competència en formació per a l'ocupació. Un dels dos vocals actuarà com a secretari o secretària de la Comissió de Valoració.  
  
3. L'òrgan col·legiat emetrà un informe on es concrete el resultat de l'avaluació efectuada, i la corresponent proposta de concessió es formularà a l'òrgan concedent per l'òrgan col·legiat a través de l'òrgan instructor.  
  
Article 15. Valoració de les sol·licituds  
1. La Comissió de Valoració, en l'àmbit de cada província i fins al límit econòmic que es consigne en la corresponent convocatòria, ponderarà les sol·licituds presentades segons els criteris que s'estableixen en la present ordre i en la corresponent convocatòria, i formularà les seues propostes de concessió sobre aquelles que obtinguen una major puntuació. A aquests efectes, en la corresponent convocatòria es podrà establir un percentatge de reserva del total de la dotació econòmica destinada a l'atenció als col·lectius determinats.  
2. La Comissió de Valoració, després d'aplicar el que estableix el punt anterior i per al supòsit de quede quantitat econòmica sense adjudicar en algun dels dos blocs de reserva per no haver-se presentat suficients sol·licituds de conformitat, podrà proposar a la Direcció General del Servef la reassignació del crèdit sobrant i la variació de la distribució de percentatges indicada.  
3. La distribució econòmica provincial que es preveja en la corresponent convocatòria també podrà ser objecte de variació en cas que, resoltes totes les sol·licituds presentades de conformitat en el dit àmbit, quede una quantitat econòmica sense adjudicar, tal com estableix l'article 10 de la present ordre.  
4. A la Comissió de Valoració li correspondrà valorar les sol·licituds i memòries admeses d'acord amb els criteris següents:  
a) Actuacions en matèria d'orientació, formació i inserció realitzades a col·lectius en risc d'exclusió social.  
b) Subscripció i vigència d'acords amb empreses en matèria d'inserció laboral a fi de realitzar experiències en entorns laborals.  
  
c) Centres que dispose l'entitat a la província.  
d) Tindre la condició de centre integrat en la Xarxa Orienta GV, o equivalent.  
e) Nombre d'accions d'orientació realitzades com a Centre Integrat en la Xarxa Orienta GV, o equivalent.  
f) Projectes executats per l'entitat, en els últims tres anys, en barris que hagen sigut declarats d'acció preferent.  
g) Entitats que hagen sigut declarades d'utilitat pública segons el que estableix el Reial Decret 1740/2003, de 19 de desembre, sobre procediments relatius a associacions d'utilitat pública.  
h) Entitats que hagen sol·licitat atendre, almenys, 60 persones.  
i) Qualitat de la formació inclosa en el projecte.  
5. En cas d'empat en la puntuació, es donarà prioritat a l'entitat que obtinga més punts en el primer criteri. Si es produeix un nou empat, se seguirà el mateix procediment amb la resta de criteris en ordre descendent fins a l'últim. Si al final persisteix l'empat, es donarà prioritat a l'entitat que presente un pla d'igualtat entre dones i hòmens, prèviament aprovat per qualsevol administració pública o per un òrgan competent. Si persisteix l'empat, aquest es dirimirà per sorteig.  
  
6. Després de l'examen i avaluació de les sol·licituds, amb caràcter previ a la proposta de resolució del procediment, a més dels informes exigits per la normativa aplicable, hauran d'emetre's els següents:  
a) Informe de l'òrgan instructor en el qual conste que, de la informació que es troba en el seu poder, es desprén que els beneficiaris compleixen tots els requisits necessaris per a accedir a les ajudes.  
b) Informe de l'òrgan col·legiat previst en l'article 22.1 de la LGS, en el qual es concretarà el resultat de l'avaluació efectuada d'acord amb els criteris establits en el present article.  
  
Article 16. Resolució del procediment i recursos  
1. La competència per a resoldre sobre les sol·licituds formulades correspon a la Direcció General del SERVEF.  
2. El termini màxim per a resoldre i notificar la resolució procedent serà de sis mesos a comptar de l'endemà de la publicació de la corresponent convocatòria. Transcorregut el dit termini sense que s'haja notificat una resolució expressa, les persones interessades podran entendre desestimades les seues sol·licituds per silenci administratiu, d'acord amb el que preveu l'article 25.5 de la LGS. Això sense perjuí que subsistisca l'obligació legal de l'Administració de resoldre expressament sobre la petició formulada.  
3. Les resolucions que es dicten es notificaran a les persones interessades en els termes que preveu la legislació vigent en matèria de procediment administratiu comú.  
4. La resolució de concessió d'ajudes contindrà, com a mínim, els punts següents:  
a) Identificació de l'entitat beneficiària de la subvenció.  
b) Àmbit territorial de desenvolupament dels itineraris personalitzats d'inserció.  
c) Identificació del col·lectiu a què es dirigiran les accions  
d) Nombre de persones participants a atendre.  
e) Import de l'ajudes màximes a percebre en cada bloc de què integren els itineraris, diferenciant les destinades a l'entitat i a les persones participants  
f) Import total màxim a subvencionar.  
g) Accions formatives a realitzar per l'entitat  
h) Qualssevol altres especificacions que s'estimen oportunes.  
5. Les resolucions de concessió o denegació de les ajudes esgotaran la via administrativa i contra aquestes podran interposar-se els recursos que establisca la respetiva convocatòria, d'acord amb el que establisca la Llei 29/1998, de 13 de juliol, reguladora de la jurisdicció contenciosa administrativa.  
  
Article 17. Resolució d'incidències  
1. La Direcció General del SERVEF, o l'òrgan que tinga atribuïda la delegació de la competència, resoldrà les incidències produïdes després de la concessió de les ajudes, com a ampliacions de termini, modificacions justificades o qualsevol variació no substancial de les condicions particulars de la concessió. En tot cas, la modificació només podrà autoritzar-se si no danya drets de tercers i sempre que no supose minoració de la valoració tècnica obtinguda en la sol·licitud de subvenció.  
  
2. L'entitat beneficiària haurà de comunicar, de forma immediata, altres ajudes públiques o privades que haja obtingut o sol·licitat després de la data de presentació de la sol·licitud.  
  
  
CAPÍTOL V  
Desenvolupament de l'actuació  
  
Article 18. Subcontractació  
En aplicació del que estableix l'article 29.2 de la LGS, no es permet subcontractar amb tercers l'execució de les actuacions subvencionades. No obstant això, no es considerarà subcontractació, a aquests efectes, la contractació de persones físiques per a la impartició de la formació subvencionada del bloc 2.  
  
Article 19. Contractació del personal per a la realització d'accions per part de l'entitat beneficiària  
1. El personal tècnic que vaja a realitzar les accions que integren el bloc 1 dels itineraris (accions d'orientació laboral) haurà d'estar en possessió d'una titulació i experiència adequada per a l'exercici qualificat de les tasques d'orientació a realitzar i complir els requisits que s'establisquen en la corresponent convocatòria.  
2. En relació amb el personal docent que vaja a impartir el contingut del bloc 2, l'entitat haurà d'acreditar que disposa de titulació d'acord amb el perfil presentat en el projecte valorat.  
3. Una vegada dictada la resolució de concessió, a fi de poder autoritzar el personal tècnic proposat per l'entitat, s'haurà de facilitar a la Direcció Territorial del SERVEF, amb una antelació mínima de 15 dies a l'inici efectiu de les actuacions i en cas de noves contractacions al llarg del programa, la següent documentació del personal tècnic:  
  
- Original i còpia, o còpia compulsada, de la titulació universitària.  
- Contractes de treball que acrediten l'experiència professional.  
- Currículum.  
  
Article 20. Selecció de participants  
1. L'entitat beneficiària seleccionarà els participants en els itineraris d'inserció d'entre les persones inscrites com a desempleades en els centres Servef d'ocupació de la Comunitat Valenciana que puguen acreditar la pertinença al col·lectiu que els ha sigut concedit atendre, vetlant que es complisca, en la mesura que siga possible i sempre en consonància amb el col·lectiu atés, la paritat entre hòmens i dones.  
2. L'entitat podrà incorporar noves persones participants per a substituir les que hagen causat baixa, sempre que siga factible la realització íntegra de l'itinerari per les dites persones en el termini màxim de què dispose l'entitat a aquest efecte. La convocatòria establirà les condicions en què es poden realitzar les substitucions.  
  
Article 21. Inici dels itineraris  
1. La comunicació fefaent, per part de l'entitat beneficiària, de la data d'inici de les accions haurà de tindre lloc en el termini i la forma que establisca la corresponent convocatòria.  
2. S'haurà de subscriure una pòlissa d'assegurança d'accident, amb caràcter previ a l'inici de l'itinerari, que cobrisca les despeses d'accident «in itinere» i els riscos derivats de la realització dels itineraris.  
3. La corresponent convocatòria podrà establir les condicions específiques de la dita pòlissa.  
  
Article 22. Seguiment dels itineraris  
1. La corresponent convocatòria podrà establir la remissió periòdica de determinada documentació al SERVEF a fi de realitzar el seguiment dels itineraris.  
2. El seguiment dels itineraris es realitzarà de manera contínua, prenent com a referència els objectius establits per l'equip tècnic en les programacions dels diversos blocs.  
  
Article 23. Certificació  
Qui haja realitzat els itineraris amb formació i ocupació rebran de l'entitat beneficiària un certificat en què es faran constar els continguts que l'han integrat, amb especificació del nombre d'hores rebudes en els blocs 2 i 3.  
  
Article 24. Valoració dels serveis rebuts  
Durant la realització dels itineraris d'inserció l'entitat beneficiària, d'acord amb el model establit pel SERVEF, demanarà l'opinió de les persones participants sobre les accions que reben, i informaran el SERVEF del resultat d'aquestes.  
  
Article 25. Finalització de les accions  
Finalitzada l'execució dels itineraris, l'entitat beneficiària ho comunicarà a la corresponent direcció territorial del SERVEF en els set dies naturals següents.  
L'entitat presentarà, a més:  
a) En el cas d'accions formatives, una acta que haurà de contindre l'aprofitament de l'alumnat assistent. S'acompanyarà, si és el cas, el justificant d'haver sol·licitat telemàticament el certificat individualitzat d'aprofitament.  
b) En el cas de les EEL, la relació nominal de l'alumnat participant, amb el detall individualitzat dels dies i les hores d'assistència, amb el vistiplau del personal tutor de l'empresa.  
  
  
CAPÍTOL VI  
Justificació i control de l'actuació  
  
Article 26. Costos subvencionables per a les entitats beneficiàries  
1. Seran costos subvencionables per a les entitats els següents:  
a) Bloc 1:  
1.a.1. Els costos salarials, incloent-hi la cotització a la Seguretat Social, de les hores efectivament dedicades, per part del personal autoritzat, a les tasques i continguts que conformen el bloc 1.  
No es consideraran costos salarials les dietes, indemnitzacions o bestretes com a conseqüència de l'activitat laboral, retribucions de vacances que no s'hagen gaudit o altres percepcions que no tinguen la condició de salarials.  
No seran subvencionables els dies en què el/la treballador/a es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
1.a.2. El 10 % de despeses indirectes o generals establits sobre les despeses justificades en el punt anterior. Les despeses que poden imputar les entitats per aquest concepte són les següents:  
- Lloguer dels locals per a la realització de les accions del bloc 1.  
  
- Subministraments: energia elèctrica, aigua i gas.  
- Lloguer de mobiliari i efectes.  
- Neteja i higiene.  
- Seguretat.  
- Comunicacions: línia telefònica i connexió a internet.  
- Lloguer d'equips informàtics.  
- Manteniment de sistemes.  
b) Bloc 2:  
1.b.1. Costos directes de la formació específica:  
- Retribucions salarials i assegurances socials dels docents interns i externs i, en general, tots els costos imputables als docents en l'exercici de les activitats d'impartició, tutories i avaluació als participants de les accions formatives.  
- Els esmentats costos hauran de presentar-se degudament desglossats per hores dedicades a l'acció a què s'imputen i només s'admetran justificants de pagaments a persones físiques, tant si el servei ha sigut prestat pel personal de la mateixa entitat beneficiària com si s'ha contractat una prestació de serveis professionals amb persones alienes a aquesta.  
- En cas que el servei es preste per personal propi de l'entitat beneficiària, aquesta haurà de presentar un informe, adjunt a la nòmina del personal, que indique el total d'hores dedicades a l'acció formativa, així com el preu per hora, de tal manera que el total de l'import de la nòmina incloga el cost de l'acció formativa.  
- Despeses d'amortització d'equips didàctics i plataformes tecnològiques. L'amortització serà calculada amb els criteris acceptats en les normes de comptabilitat. Podrà incloure's el seu lloguer o arrendament financer, excloent-ne els seus interessos, suportats en el període d'execució de les accions formatives.  
- Despeses d'adquisició de mitjans i materials didàctics.  
- Despeses en béns consumibles emprats en la realització de les accions formatives, incloent-hi el material de protecció i seguretat.  
- Les despeses dels tres apartats anteriors (punts b, c i d) hauran de presentar-se degudament desglossades per acció formativa i s'imputaran pel nombre de participants en el cas d'ús individual dels equips o plataformes. En qualsevol altre cas, s'imputaran per hores d'utilització.  
  
- Despeses de lloguer, arrendament financer, excloent-ne els seus interessos, o amortització de les aules, tallers i la resta de superfícies utilitzades en desplegament de l'acció. Les despeses d'amortització es calcularan segons normes de comptabilitat generalment acceptades. S'aplicarà el mètode d'amortització segons les taules aprovades pel reglament vigent de l'Impost de Societats. Aquestes despeses hauran de presentar-se degudament desglossades per acció formativa i s'imputaran pel període de duració de l'acció i l'espai utilitzat en el cas de locals.  
  
- Les despeses de publicitat per a l'organització i difusió de les accions formatives, exclusivament quan existisca autorització expressa per a això. Aquestes despeses hauran de presentar-se degudament desglossades per acció formativa.  
1.b.2. Costos indirectes amb el límit del 10 % del cost total de l'activitat formativa realitzada i justificada: llum, aigua, calefacció, missatgeria, correu, neteja i vigilància, associats a l'execució de l'activitat formativa.  
De conformitat amb l'apartat 9 de l'article 31 de la LGS, aquests costos hauran d'imputar-se pel beneficiari a l'activitat subvencionada en la part que raonablement corresponga, d'acord amb principis i normes de comptabilitat generalment admeses i, en tot cas, en la mesura que aquests costos corresponguen al període en què efectivament es realitza l'activitat.  
c) Beques compensatòries per la realització d'itineraris.  
d) Informe de l'auditor per a la justificació de la subvenció.  
e) Pòlissa d'assegurances d'accidents de les persones participants.  
2. No es considerarà subvencionable cap altre tipus de despeses diferents de les esmentades.  
3. No es considerarà subvencionable l'IVA o qualssevol altres impostos indirectes quan siguen susceptibles de repercussió, recuperació o compensació per l'entitat beneficiària. A aquests efectes, quan en les declaracions presentades s'utilitzen regles de prorrata, es considerarà que l'entitat ha suportat efectivament com a despesa el percentatge resultant de l'última declaració «Resum anual» presentada amb anterioritat a la data de justificació de la subvenció.  
4. Per a ser considerats subvencionables les despeses hauran de respondre de manera indubtable a la naturalesa i les característiques de l'activitat subvencionada i hauran d'haver sigut efectivament pagades amb anterioritat a la finalització del període de justificació.  
  
5. En cap cas el cost d'adquisició dels conceptes de despeses subvencionables podrà ser superior al valor de mercat.  
  
Article 27. Justificació per mitjà d'un informe d'auditor  
1. Per a procedir a la justificació i posterior liquidació final de la subvenció, l'entitat beneficiària haurà d'omplir i remetre a l'òrgan gestor, en el termini màxim de dos mesos des de la finalització dels itineraris, un compte justificatiu amb aportació d'un informe d'auditor, conforme al que estableix l'article 74 del Reglament de la LGS, aprovat pel Reial Decret 887/2006, de 21 de juliol, i d'acord amb l'Ordre EHA/1434/2007, de 17 de maig.  
2. El compte justificatiu, que serà revisat per l'auditor, comprendrà la totalitat de les despeses incorregudes en la realització de les activitats subvencionades, i consistirà a comprovar les qüestiones recollides en l'article 3.2 a i b) de l'Ordre EHA/1434/2007, de 17 de maig. A més, als efectes del que preveu l'article 73 del Reglament de la LGS, es comprovarà que l'entitat beneficiària ha estampillat l'original dels justificants fent constar el número d'expedient i la quantia imputada.  
  
3. El compte justificatiu, junt amb l'informe de l'auditor, haurà de remetre's amb la documentació que establisca la corresponent convocatòria.  
  
Article 28. Rendiments financers  
D'acord amb el que preveu l'article 19.5 de la LGS, els rendiments financers que es generen pels fons lliurats a les entitats beneficiàries no incrementaran l'import de la subvenció concedida, tant per la seua escassa quantia i per la dificultat de la seua aplicació a les activitats subvencionades com per la dificultat del seu seguiment i control.  
  
Article 29. Compatibilitat amb altres subvencions  
1. Les ajudes previstes en la present ordre seran incompatibles amb qualssevol altres rebudes amb la mateixa finalitat, objecte, persones participants, i idèntics beneficiaris, i procedents de qualsevol administració o entitat pública o privada, nacionals, de la Unió Europea o d'organismes internacionals.  
2. Quan es tinga coneixement de la concessió a l'entitat beneficiària d'una ajuda o subvenció per una altra administració o ens públic o privat, de naturalesa concurrent, amb el mateix objecte i finalitat i idèntics beneficiaris, es dictarà una resolució d'anul·lació o, si és el cas, de reintegrament de l'ajuda.  
  
Article 30. Causes específiques de minoració i reintegrament  
1.L'alteració d'alguna de les característiques no essencials dels itineraris a realitzar, l'incompliment d'alguna de les condicions establides en la resolució de concessió, en les bases reguladores i en la corresponent convocatòria, la falta de justificació de la totalitat de les despeses subvencionades i l'incompliment del principi de paritat de gènere entre els participants podran donar lloc a la minoració de la subvenció concedida. També donarà lloc a la corresponent minoració, en relació a les despeses salarials del bloc 1, un cost per hora justificat inferior al pres com a referència per al càlcul de la subvenció concedida.  
  
2. Als efectes de determinar minoracions de la subvenció concedida per a realitzar accions del bloc 2, es tindran en compte les consideracions següents:  
a) La falta d'impartició de la totalitat de les hores lectives aprovades per resolució, determinarà la minoració proporcional de la subvenció concedida, segons les condicions que determine la corresponent convocatòria.  
b) La regulació dels aspectes relacionats amb les possibles baixes en l'alumnat es realitzarà en la corresponent convocatòria.  
c) Justificació insuficient de les despeses subvencionades.  
3. Correspondrà el reintegrament de les quantitats percebudes i l'exigència de l'interés de demora quan l'entitat beneficiària haja percebut altres ajudes públiques o privades per a finançar actuacions amb la mateixa finalitat, objecte i persones participants,procedents de qualsevol administració o entitat pública o privada, nacionals, de la Unió Europea o d'organismes internacionals, i en qualsevol dels supòsits previstos en l'article 37 de la LGS, o en els articles 91, 92 i 93 del seu Reglament, prèvia incoació per l'òrgan competent per a la concessió de les ajudes del corresponent procediment de reintegrament. En la tramitació del procediment es garantirà en tot cas el dret d'audiència de l'interessat. Els subjectes obligats al reintegrament seran, a més dels que es determinen en la normativa bàsica estatal, els assenyalats en l'article 172 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
4. Sense perjuí del que preveu la LGS en matèria d'infraccions i sancions administratives, seran causes específiques per a declarar la pèrdua del dret al cobrament de la subvenció concedida i, si és el cas, de reintegrament d'aquesta:  
a) Obtenció de les subvencions falsejant les condicions requerides per a això o ocultant aquelles que haurien pogut impedir-ho.  
b) Incompliment de la finalitat per a la qual va ser concedida la subvenció, o de les condicions exigides per a la seua concessió en la resolució d'aprovació.  
c) Percepció per part de l'entitat beneficiària de qualsevol quantitat econòmica procedent de les persones participants.  
d) Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris emanats de la present ordre, en especial la no-realització de les EEL quan aquestes integren els itineraris, així com l'incompliment del límit mínim del 50 % de participants en els blocs 2 i 3.  
e) L'obstaculització de les actuacions de seguiment i control pel SERVEF o l'incompliment de les obligacions d'informació de dades.  
  
  
Article 31. Mesures de control  
La Direcció General del Servef aprovarà, amb caràcter previ a la seua execució, un pla de control per a comprovar l'efectiva realització de les activitats subvencionades, en les condicions arreplegades en la present ordre. En el dit pla es tindran en compte les consideracions següents:  
a) Les accions que integren els bloc 1 i 3 seran supervisades pel personal del SERVEF designat a aquest efecte. La dita supervisió podrà consistir en visites a les entitats on s'impartisquen les accions i empreses on es realitzen les EEL, en l'ús de les ferramentes de control habilitades en l'aplicació informàtica del SERVEF utilitzada per les entitats, en control per mostreig de tots els elements que conformen un expedient de subvenció o en qualsevol altra que s'establisca respecte d'això.  
  
b) Les accions que integren el bloc 2 seran supervisades pels tècnics d'enllaç designats per la Direcció Territorial del SERVEF corresponent, que actuarà com a interlocutor entre les entitats beneficiàries i l'esmentada direcció territorial, i la funció de les quals serà vetlar pel correcte desenvolupament de les dites accions, segons el que preveu la present orde.  
c) Els expedients de subvenció sotmesos a control seran seleccionats de manera aleatòria, llevat que hi haja elements que aconsellen controlar les activitats dutes a terme per algun beneficiari concret.  
  
d) El pla de control establirà el percentatge mínim d'ajuda a controlar sobre el total pagat en la línia pressupostària de finança l'activitat.  
  
  
CAPÍTOL VII  
Règim sancionador  
  
Article 32. Procediment sancionador  
Si, com a conseqüència de la tramitació de l'expedient de reintegrament, es detecta alguna de les infraccions tipificades en el títol IV de la LGS, se seguirà el procediment establit en l'article 177 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
  
DISPOSICIÓ ADDICIONAL  
  
Primera. Compatibilitat amb el mercat comú  
La present ordre no necessita notificació a la Comissió Europea ja que, d'acord amb el que estableix l'article 3.4, en relació amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, l'ordre no reuneix els requisits establits en l'article 107 del Tractat de Funcionament de la Unió Europea. L'exempció d'aquesta notificació es deu al fet que les ajudes no afecten intercanvis comercials entre els estats membres, ni falsegen o amenacen de falsejar la competència per a afavorir a determinades empreses o produccions.  
  
Segona. Repercussió pressupostària  
Als efectes del que preveu l'article 26.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, s'indica que la present ordre no comporta increment de la despesa pública per a la seua posada en marxa i funcionament més enllà dels crèdits consignats a aquest efecte en els pressupostos anuals de la Generalitat, dins del corresponent programa i línia pressupostària, per a finançar la respectiva convocatòria.  
  
  
DISPOSICIONS FINALS  
  
Primera. Normativa d'aplicació  
Aquestes ajudes tenen la consideració de subvencions públiques i, en conseqüència, es regeixen per la LGS i pel Reial Decret 887/2006, de 21 de juliol, pel qual s'aprova el Reglament de la LGS. Igualment, també són aplicables a les presents subvencions la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; la legislació vigent de procediment administratiu comú i la resta de l'ordenament jurídic que siga procedent. Les accions formatives previstes en aquestes bases es regiran pel que disposa la Llei 30/2015, de 9 de setembre, per la qual es regula el sistema de formació professional per a l'ocupació en l'àmbit laboral.  
  
  
Segona. Facultats d'execució i desplegament  
Es faculta la Direcció General del SERVEF, o l'òrgan que tinga delegades les competències, per a dictar les instruccions i adoptar les mesures que considere oportunes per al desplegament i l'aplicació d'aquesta ordre; així mateix se li faculta per a modificar els termes establits en l'ordre quan concórreguen circumstàncies que ho aconsellen.  
  
Tercera. Entrada en vigor  
La present ordre entrarà en vigor l'endemà de la seua publicació en el DOCV.  
  
València, 14 de setembre de 2016  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI